CELEX: 32008D0453
Language: sk
Date: 2008-06-10 00:00:00
Title: 2008/453/ES: Rozhodnutie Komisie z  10. júna 2008 , ktorým sa mení a dopĺňa rozhodnutie 2006/139/ES, pokiaľ ide o orgán schválený na vedenie plemennej knihy alebo registráciu ošípaných v Spojených štátoch [oznámené pod číslom K(2008) 2472] (Text s významom pre EHP)

18.6.2008   
            
            
               SK
            
            
               Úradný vestník Európskej únie
            
            
               L 158/60
            
         
      ROZHODNUTIE KOMISIE
   
   z 10. júna 2008,
   ktorým sa mení a dopĺňa rozhodnutie 2006/139/ES, pokiaľ ide o orgán schválený na vedenie plemennej knihy alebo registráciu ošípaných v Spojených štátoch
   [oznámené pod číslom K(2008) 2472]
   (Text s významom pre EHP)
   (2008/453/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 94/28/ES z 23. júna 1994, ktorou sa ustanovujú zásady týkajúce sa zootechnických a genealogických podmienok pre dovoz zvierat, ich spermy, vajíčok a embryí z tretích krajín a ktorou sa mení a dopĺňa smernica 77/504/EHS o čistokrvnom plemennom hovädzom dobytku (1), a najmä na jej článok 3 ods. 3,
   keďže:
   
               (1)
            
            
               V rozhodnutí Komisie 2006/139/ES zo 7. februára 2006, ktorým sa vykonáva smernica Rady 94/28/ES týkajúca sa zoznamu orgánov v tretích krajinách, ktoré sú oprávnené viesť plemennú knihu alebo registráciu niektorých zvierat (2), sa ustanovuje, že členský štát je oprávnený na dovoz čistokrvných plemenných zvierat niektorých druhov, ich spermy, vajíčok a embryí ako „čistokrvných“ alebo ako „hybridných“ druhov, len ak pochádzajú zo zvieraťa zaznamenaného alebo zaregistrovaného v plemennej knihe alebo registri, ktorý vedie orgán uvedený na jednom zo zoznamov v tomto rozhodnutí.
            
         
               (2)
            
            
               Spojené štáty požiadali o pridanie jedného orgánu pre ošípané do položiek pre danú krajinu v prílohe k rozhodnutiu 2006/139/ES.
            
         
               (3)
            
            
               Spojené štáty poskytli záruky týkajúce sa splnenia príslušných požiadaviek, ktoré sú ustanovené v právnych predpisoch Spoločenstva, a najmä v smernici 94/28/ES.
            
         
               (4)
            
            
               Príloha k rozhodnutiu 2006/139/ES by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre zootechniku,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2006/139/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 1. júna 2008.
   Článok 3
   Toto rozhodnutie je určené členským štátom.
   
      V Bruseli 10. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 178, 12.7.1994, s. 66.
   
      (2)  Ú. v. EÚ L 54, 24.2.2006, s. 34.
   
      PRÍLOHA
      Pod položkou „živočíšny druh: ošípané“ v bode VII prílohy k rozhodnutiu 2006/139/ES sa dopĺňa tento záznam:
      
         
                     „PIC (Pig Improvement Company) North America
                     
                  
               
                     100 Bluegrass Commons Boulevard
                  
               
                     Suite 2200
                  
               
                     Hendersonville
                  
               
                     TN 37075
                  
               
                     Telefón: (+ 1-615)265 2700
                  
               
                     Internet: http://www.pic.com“.